ms en en en en en en id en fr ms nl ms ru en id ms ms id id id id id ms id id id id id id id en en ms tl en ms nl ms ms nl id id nl id id nl en ms nl id ms nl id ms nl id en nl pt id ms it en nl en ms id nl hu id nl id ms nl en id nl pt id nl it id nl id en nl id ms nl ms en id en nl tl tl en en es en en id en id ms id en id en sv id en ms id en
Kewajipan Lelaki Untuk Menjaga Dan Melindungi Wanita | Best Lifestyle Blog Malaysia
Alhamdulilah masih lagi bernafas di muka bumi Allah ini, ucapkan syukur ke hadratnya atas nikmat yang tak terhingga. Marilah berselawat ke atas junjungan besar Nabi Muhammad saw. Telah mendapat email sebanayk 35 soalan yang lebih kurang sama, mereka meminta untuk nasihatkan lelaki, cerita jangan dera wanita dan sebagainya Jadi acik ingin kongsikan kepada kamu semua. Entri ini khas untuk semua, moga ada sedikit iktibar yang dapat kita ambil bersama.
Kita sebagai lelaki memang telah di fitrahkan mempunyai kekuatan dari segi fizikal, kuat semangat dan mempunyai kelebihan yang lain berbanding dengan wanita.Tanggungjawab kita sebagai lelaki melindungi ahli kelaurga, adik beradik dan wanita dalam hidup kita, hindari kekerasan. Dalam institusi perkahwinan, lelaki ialah ketua keluarga dan tanggungjawab lelaki sebagai ketua (pemimpin) kepada perempuan ditegaskan oleh Allah melalui firman-Nya bermaksud:
“Lelaki ialah pemimpin bagi perempuan oleh kerana Allah melebihkan sebahagian mereka (lelaki) atas sebahagian yang lain (perempuan), dan kerana lelaki selepas menafkahkan sebahagian daripada harta mereka.” (Surah an-Nisa, ayat 34)
Islam mensyaratkan lelaki sentiasa menjadi pelindung dan berbuat baik terhadap wanita. Sebagai pemimpin, lelaki dipertanggungjawabkan menjaga keselamatan, kebajikan dan menyediakan keperluan hidup untuk isteri dan anak mereka.
Peringatan ini acik ingin berikan kepada lelaki di luar sana, jangan suka cepat angkat tangan, sikit -sikit nak pukul isteri. Islam melarang sama sekali kekerasan dalam rumah tangga. Rasulullah memberi ingatan dengan sabda bermaksud:
“Mengapa ada lelaki di kalangan kamu yang suka memukul isterinya seperti memukul seorang hamba, padahal dia akan menyetubuhi isterinya itu pada hari lain.” (Hadis riwayat Ahmad).
Acik sangat mengagumi peribadi Rasullulah dan menjadikan beliau sebaga idola. Rasulullah memberi contoh bagaimana menjadi seorang suami yang baik. Rasulullah sering menolong isterinya melakukan kerja di rumah yang baginda dapat melakukan sendiri seperti menjahit baju yang koyak, memasak, membersihkan laman dan kerja lain. Sifat ringan tangan suami membantu isteri melakukan kerja rumah bukan semata-mata meringankan tugas isteri, tetapi menimbulkan rasa hormat isteri. Isteri berasakan dirinya lebih disayangi dan dihormati.
Pada acik, amalan seperti ini di lakukan bersama dapat membentuk kerjasama, persefahaman, keceriaan dan  saling menghargai apa yang dilakukan bersama-sama. Jikalau kita tengok ruang tamu bersepak dan berselerak ,jadi kitalah tolong kemaskan. Jangan marah-marah isteri dengan kata -kata yang kesat. Tak kesian ke tengok isteri ? lagi-lagi sekarang ini isteri pun turut membantu kita dengan bekerja.
Melakukan kebaikan kepada isteri adalah sebahagian tanda muslim sejati. Suami yang baik sedar bahawa dirinya menanggung amanah besar dalam soal menjaga kepentingan isteri. Sabda Rasulullah s.a.w bermaksud:
“Orang yang baik antara kamu adalah orang paling berlaku baik terhadap isterinya dan akulah orang paling baik terhadap isteri dari kalangan kamu.” (Hadis riwayat at-Tirmizi).
Ahh sikap baik sebenarnya bukan terhad  hanya kepada isteri. Semua orang berhak dilayan dengan baik, terutama ahli keluarga dan sesiapa yang diamanahkan kepada kita menjaganya. Misal kata ,kita ada orang gaji yang tinggla bersama jadi jagalah dengan baik juga. Sikap baik Rasulullah terhadap isteri diakui oleh isteri baginda, Siti Aisyah. Diriwayatkan oleh Bukhari bahawa Aisyah pernah berkata:Rasulullah tidak pernah sekalipun memukul isteri dan pembantunya.
Menjaga dan berbuat baik terhadap isteri juga dilakukan dengan cara menyediakan apa yang suami mampu untuk dirinya, maka itulah juga seharusnya untuk isteri. Adalah menjadi hak isteri mendapat pemberian yang mampu disediakan oleh suaminya. Sabda Rasulullah SAW bermaksud:
Tanggungjawab suami terhadap isterinya adalah apabila kamu makan, hendaklah kamu beri makanan untuk isterimu. Apabila kamu memakai pakaian, kamu berikan pakaian untuk isterimu. Jangan kamu pukul isterimu pada bahagian muka. Jangan kamu keluarkan perkataan yang jahat di hadapannya iaitu perkataan yang menyakiti hati dan dibenci. Jangan kamu tinggalkan isterimu seorang diri kecuali dalam rumah.” (Hadis riwayat Abu Daud)
Pernah acik dengar satu ceramah di ceritakan bahawan Rasulullah sentiasa menjaga perasaan para isteri baginda dan pandai menambat hati mereka dengan bergurau senda dan bermesra. Rasulullah menggesa para suami agar bijak menyesuaikan diri,ketika berada di samping isteri. Rasulullah bersifat keanak-anakan ketika berada di samping isteri baginda, meskipun baginda seorang pahlawan yang handal di medan jihad.
Sememangnya wanita suka dimanjai dan dibelai. Rasulullah mengkehendaki para suami agar pandai meletakkan taraf dirinya sedarjat dengan isteri, untuk mengelakkan rasa janggal ketika bersama isteri. Pernah diriwayatkan dalam sunan Abu Daud dan Al-Nasa’ie, Rasulullah berlumba lari dengan isteri baginda Saidatina Aisyah. Meskipun Rasulullah pesuruh Allah yang sibuk dengan urusan menyebarkan dakwah dan berjuang di medan jihad, namun baginda masih ada kelapangan untuk bermesra bersama isteri baginda dan ini bukanlah suatu yang menyalahi etika.
Wahai lelaki semua, tanggungjawab kita besar apabila kitadi lahirkan sebagai lelaki. Sayangi dan jagalah mereka yang selalu ada untuk kita. Nasihat untuk kaum wanita pula bersamalah berjaga keharmonian, jangan kuat melawan suami, dengar kata suami, jika ada permasalah dan salah faham maka jelaskan dengan baik lagi bagus ketika suami sedang bahagia bukan ketika itu on the spot. Jika ada permasalah dan bergaduh itu biasalah tapi jangan jadinya dendam. Sampai di sini dulu lain kali acik kongsikan lagi kepada kamu semua.
Posted by Akupenghibur.com at Rabu, Mei 21, 2014
Labels: kewajipan lelaki menjaga perempuannya, suami ketua keluarga, tanggungjawab lelaki
21 Mei 2014 8:45 PTG
Beruntungnya bersuamikan lelaki soleh..:)
21 Mei 2014 9:28 PTG
Amin..moga begitulah harapan semua pasangan suami isteri
21 Mei 2014 10:41 PTG
setuju dengan entri ini..
21 Mei 2014 11:00 PTG
Bertuah badan mendapat seorang penjaga lelaki sebaik dan semulia Rasulullah SAW..
22 Mei 2014 12:06 PG
mama setuju dan sokong entri acik, all the best acik..
22 Mei 2014 8:09 PG
Jadilah lelaki yang soleh ya Acik...
22 Mei 2014 8:35 PG
22 Mei 2014 9:07 PG
hasliynda umairah beauty berkata...
kalau ada suami yg suka angkat tangan
kita sebagai isteri angkat kaki lah...
hai hai ku katakan bye bye...
thanks info yg bagus...i like..
22 Mei 2014 9:31 PG
Tapi ramai perempuan sekarang sudah menjadi bagai pengawal kepada lelaki.
ini yang kita tidak mahukan ..
22 Mei 2014 10:12 PG
Jadilah suami yg selalu ringan tangan, bukan suami yg selalu angkat tangan. :)
22 Mei 2014 11:09 PG
lelaki perlu persiapkan diri utk menjadi suami mithali yg disayangi isteri...
22 Mei 2014 2:31 PTG
ya Allah jauhkanlah aku dari dijodohkan dengan lelaki yg cepat naik tgn nih.. kita perempuan hanya mahu berlindung..dan diharap sang suamilah pelindung paling tepat..
22 Mei 2014 3:53 PTG
ya tngah melatih diri ke arah itu..terima kasih acik ats pkongsia
22 Mei 2014 7:18 PTG
Buat para lelaki, bakal suami dan para suami.. sayangilah isteri anda... =)
22 Mei 2014 7:23 PTG
22 Mei 2014 10:12 PTG
Entri yg menarik... setuju. T kasih atas perkongsian Acik.
23 Mei 2014 2:07 PG
Terima kasih achik... lelaki adalah pelindung kepada wanita..
27 Mei 2014 10:20 PG
Langgan: Catat Ulasan (Atom)
Winner Best Lifestyle Blog MSMW 2014/2015
Amalkan Doa ini kalau nak tebalkan dompet kamu
Rumah Makan Hampir 100 Tahun! Port makan baru di Melaka !
5 Tanda hubungan yang toksik, bertahan atau tinggalkan ?
Peperiksaan PCE General & Life Insurans
Tips Menjaga Sugar Glider Bagi Yang Baru Berminat Untuk Membelanya
Blog Archive September (3) Julai (1) Mei (1) April (3) Mac (2) Februari (3) Disember (1) Julai (2) Jun (1) Mei (11) April (3) Mac (1) Januari (1) Disember (3) November (6) September (1) Ogos (1) Julai (2) Jun (3) Mei (2) April (1) Mac (5) Januari (1) Disember (1) November (2) Oktober (2) September (4) Ogos (1) Julai (2) Jun (5) Mei (8) April (7) Mac (5) Februari (5) Januari (8) Disember (7) November (4) Oktober (3) September (8) Ogos (8) Julai (9) Jun (10) Mei (8) April (8) Mac (10) Februari (8) Januari (8) Disember (11) November (10) Oktober (10) September (7) Ogos (9) Julai (11) Jun (13) Mei (14) April (9) Mac (20) Februari (16) Januari (19) Disember (15) November (21) Oktober (25) September (26) Ogos (24) Julai (18) Jun (27) Mei (24) April (20) Mac (24) Februari (11) Januari (14) Disember (18) November (13) Oktober (12) September (16) Ogos (20) Julai (12) Jun (20) Mei (22) April (19) Mac (23) Februari (20) Januari (17) Disember (17) November (17) Oktober (19) September (15) Ogos (13) Julai (16) Jun (21) Mei (19) April (27) Mac (28) Februari (25) Januari (34) Disember (34) November (31) Oktober (32) September (33) Ogos (34) Julai (42) Jun (46) Mei (51) April (45) Mac (41) Februari (43) Januari (49) Disember (34) November (27) Oktober (30) September (38) Ogos (32) Julai (16) Jun (12) Mei (16) April (10) Mac (12) Februari (14) Januari (17) Disember (14) November (10) Oktober (10) September (10) Ogos (20) Julai (8) Jun (5) Mei (4) April (7) Mac (5) Februari (9) Januari (8) Disember (3)
Bila anak cemerlang !
By Aku Penghibur. Dikuasakan oleh Blogger.
Powered By Blogger · Designed By Seo Blogger Templates